****

**Národný projekt**

**Podpora udržania pracovných miest**

**pre občanov so zdravotným postihnutím**

**a zvyšovanie zamestnateľnosti UoZ**

Názov prijímateľa: **Ústredie práce, sociálnych vecí a rodiny**

Názov Operačného programu: **Zamestnanosť a sociálna inklúzia**

Miesto realizácie projektu: **Bratislavský kraj**

Trvanie projektu: **od 01/2014 do 12/2015**

Výška nenávratného finančného príspevku:  **1** **600 000,00 EUR**

Kontaktné údaje: *Ústredie práce, sociálnych vecí a rodiny*

*Špitálska č.8, 812 67 Bratislava*

*www.upsvar.sk*

Občania so zdravotným postihnutím tvoria špecifickú skupinu obyvateľstva, ktoré potrebuje pomoc pre zabezpečenie plnej účasti na živote v spoločnosti. Znevýhodnenie so zdravotným postihnutím zabraňuje človeku prístup k celému radu príležitostí a služieb prístupných pre ostatných spoluobčanov. Zdravotný stav týchto občanov im nedovoľuje plne sa realizovať, či už v osobnom alebo pracovnom uplatnení a každodenne im kladie do cesty prekážky, ktoré musia prekonávať. Práve táto skutočnosť je jedným z dôvodov, prečo prichádza k podpore občanov so zdravotným postihnutím a zamestnávateľov formou poskytovania nenávratných finančných príspevkov, ktoré umožňujú vytvoriť podmienky pre uplatnenie tejto cieľovej skupiny na trhu práce. V súčasnosti je dôležitý predovšetkým rozvoj odborných a všeobecných zručností a znalostí, prehlbovanie si kvalifikácie pre úspešné vykonávanie práce podľa požiadaviek zamestnávateľa a udržiavanie si svojej konkurencieschopnosti na trhu práce, aby sa uchádzači o zamestnanie mohli zamestnať. Ide predovšetkým o motiváciu vzdelávať sa a rozvíjať svoje znalosti a zručnosti a ochotu zmeniť pôvodnú kvalifikáciu nadobudnutú počas prípravy na povolanie v školskom systéme, t.j. ochotu „rekvalifikovať sa“, ak si to situácia na trhu práce vyžaduje.

**Cieľom projektu** jepodpora zamestnateľnosti uchádzačov o zamestnanie a udržanie pracovných miest pre občanov so zdravotným postihnutím v chránenej dielni a chránenom pracovisku.

**Cieľovou skupinou projektu** sú:

* občania so zdravotným postihnutím podľa § 9 zákona o službách zamestnanosti,
* samostatne zárobkovo činné osoby podľa § 5 zákona o službách zamestnanosti, ktoré sú občanom so zdravotným postihnutím,
* zamestnávatelia podľa § 3 zákona o službách zamestnanosti,
* uchádzači o zamestnanie podľa § 6 zákona o službách zamestnanosti,
* znevýhodnení uchádzači o zamestnanie podľa § 8 zákona o službách zamestnanosti.

Hlavnou aktivitou projektu je ***Poskytovanie príspevkov na vybrané AOTP a na rekvalifikáciu***.

V rámci aktivity sa budú poskytovať príspevky na aktívne opatrenia na trhu práce, a to príspevok podľa § 60 zákona o službách zamestnanosti (obligatórny charakter) a príspevky na rekvalifikáciu podľa § 54 ods. 1 písm. d) zákona o službách zamestnanosti (fakultatívny charakter).

**Národný projekt Podpora udržania pracovných miest pre občanov so zdravotným postihnutím**

**a zvyšovanie zamestnateľnosti UoZ sa realizuje vďaka podpore z Európskeho sociálneho fondu v rámci Operačného programu Zamestnanosť a sociálna inklúzia.**

[*www.employment.gov.sk*](http://www.employment.gov.sk) */* [*www.esf.gov.sk*](http://www.esf.gov.sk) */ www.upsvar.sk*